Hyvinvointiryhmä: Luonto osana hyvinvointia
2025-07-15 11:00 - 12:30 (Europe/Helsinki) | Valtti Valmennus, Elimäenkatu 26, Helsinki, 00510, Finland
Valtti Valmennuksen hyvinvointiryhmän teemana on tällä viikolla luonto. Virittäydymme tunnelmaan istuttamalla viherkasvipistokkaan, jonka saa viedä mukanaan kotiin.
Kesä on erityisen ihanaa aikaa oleskella luonnossa. Jokainen meistä kokee jonkinlaista luontoyhteyttä, välillä huomaamattammekin. Parhaimmillaan luonto voi toimia suurena arjen voimavarana. Tervetuloa mukaan keskustelemaan luonnon ja kokonaisvaltaisen hyvinvointimme yhteydestä. Jaamme ryhmässä myös vinkkejä luonnossa liikkumiseen kaupunkiympäristössä. Paikalla on työvalmentajan Matleenan lisäksi kokemusasiantuntija Sanna-Mari.

Soppakokit
2025-07-16 10:30 - 12:00 | Toimintakeskus Villa Borgis, Linnavuorentie 13, Helsinki, 00950, Finland
Tehdään yhdessä ruokaa. Ruoan hinta ryhmään osallistuville 2 €.

Kaupunkiviljely Malmilla
2025-07-17 14:00 - 16:00 | Green City Farm c/o Perho Liiketalousopisto, Vanha Helsingintie 13, Helsinki, 00700
Jo kolmatta kesää yhteistyössä Perho-liiketalousopiston Green City Farm -toiminnan kanssa: Keväästä syksyyn kestävää peltotoimintaa. Peltoryhmään osallistumalla näet kasvin koko kasvukaaren siemenestä sadonkorjuuseen.
